**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

# **Nr. \_\_\_\_\_ /\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea bugetului de venituri şi cheltuieli al**

**PALAT JUD SRL Satu Mare**

**pe anul 2021**

În conformitate cu prevederile art.4 alin.1 lit. a) din Ordonanţa Guvernului României nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare, conducătorii administraţiei publice locale care au în subordine, autoritate, coordonare sau în portofoliu operatori economici, au obligaţia de a aproba sau de a supune aprobării, după caz, bugetele de venituri şi cheltuieli ale acestor operatori, potrivit prevederilor legale în vigoare,

având în vedere prevederile art. 6 alin. (1) și (3) din OG nr. 26/2013 potrivit cărora operatorii economici prevăzuţi la art. 4 alin. (1) lit. a) prezintă, în vederea aprobării, bugetul de venituri şi cheltuieli însoţit de anexele de fundamentare, întocmite în conformitate cu prevederile legale în vigoare, organelor administraţiei publice centrale ori locale, după caz, în subordinea, în coordonarea, sub autoritatea sau în portofoliul cărora se află, *în termen de 45 de zile de la* intrarea în vigoare a legii anuale a bugetului de stat sau *a aprobării bugetelor locale ale unităților administrativ-teritoriale*, iar acestea în termen de maximum 15 zile de la primirea proiectelor bugetelor de venituri şi cheltuieli, întocmite în conformitate cu prevederile legale în vigoare, trebuie să elaboreze şi să transmită în vederea avizării documentaţia necesară aprobării acestora sau să le aprobe,

ținând cont de prevederile Ordinului ministrului finanţelor publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia,

în conformitate cu prevederile art. 173 alin. (1) lit. a) şi lit. f), alin. (2) lit. d) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

luând în considerare Nota de fundamentare înaintată Consiliului Județean Satu Mare prin adresa nr. 63/18.05.2021, înregistrată la registratura Consiliului Judeţean cu nr. 9882/18.05.2021, în vederea aprobării bugetului de venituri şi cheltuieli al PALAT JUD SRL Satu Mare pe anul 2021,

în temeiul prevederilor art. 182 alin. (4) cu trimitere la art. 136 alin. (1) și alin. (2) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**INIŢIEZ:**

Proiectul de hotărâre privind aprobarea bugetului de venituri şi cheltuieli al PALAT JUD SRL Satu Mare pe anul 2021.

INIŢIATOR

PREŞEDINTE,

Pataki Csaba

Red./Tehn. VE.

5 ex.